**PASKAIDROJUMA RAKSTS**

Kuldīgas novada domes saistošajiem noteikumiem Nr. \_\_\_\_

**“Grozījumi Kuldīgas novada saistošajos noteikumos Nr. KNP/2021/12**

**“Par sociālajiem pakalpojumiem Kuldīgas novadā””**

|  |  |
| --- | --- |
| 1. Mērķis un nepieciešamības pamatojums | * 1. *Saistošo noteikumu izdošanas mērķis* – Saistošajos noteikumos aktualizēti un precizēti sociālo pakalpojumu piešķiršanas, saņemšanas un izbeigšanas nosacījumi. Saistošie noteikumi nosaka pašvaldības pilnībā vai daļēji finansēto sociālo pakalpojumu veidus, saņemšanas, izbeigšanas kārtību, to personu loku, kurām ir tiesības saņemt sociālos pakalpojumus, kā arī pakalpojumu samaksas un finansēšanas kārtību.   Saistošie noteikumi pieņemti 28.11.2021., stājās spēkā 01.01.2022. un kopš tā laika veiktie grozījumi saistīti ar jaunu pakalpojumu ieviešanu, ne esošo pakalpojumu pārskatīšanu. Līdz ar to šo saistošo noteikumu grozījumu mērķis ir uzlabot sociālo pakalpojumu efektivitāti, izvērtējot pakalpojumu piešķiršanas nepieciešamību un samērojot sociālo pakalpojumu budžeta izdevumus, lai nodrošinātu mazaizsargātu personu vajadzībām atbilstošu sociālo pakalpojumu saņemšanu, neparedzot līdzmaksājumu, bet pārējiem Kuldīgas novadā deklarētajiem iedzīvotājiem paredzot segt 75 % maksājumu no pašvaldības budžeta.  Saistošajos noteikumos precizēti šādu sociālo pakalpojumu saņemšanas nosacījumi:   1. speciālista pakalpojums; 2. ģimenes asistenta pakalpojums; 3. senioru dienas aprūpes centra pakalpojums; 4. aprūpes mājās pakalpojums pilngadīgām personām; 5. drošības pogas pakalpojums; 6. patversmes un naktspatversmes pakalpojums; 7. ilgstošas sociālās aprūpes un sociālās rehabilitācijas pakalpojums institūcijā pilngadīgām personām; 8. ilgstošas izmitināšanas pakalpojums personām ar zemām vajadzībām un sociālajām prasmēm.   Saistošajos noteikumos tiek paredzēts, ka personas, kuras sasniegušas 90 gadu vecumu un kurām līdz šo saistošo noteikumu grozījumu spēkā stāšanās dienai piešķirts aprūpes mājās pakalpojums pilngadīgām personām, nosakot atbrīvojumu no samaksas par pakalpojumu, atbrīvojums no samaksas par pakalpojumu saglabājas, ja pakalpojuma sniegšanas nepieciešamības pārvērtēšanas rezultātā netiek noteikts cits aprūpes mājās līmenis.   * 1. *Problēmas raksturojums, kuras risināšanai nepieciešami saistošie noteikumi* – Arvien pieaugošo pakalpojumu, tai skaitā sociālo pakalpojumu izmaksas ietekmē gan personas, kuras saņem pakalpojumus, gan pašvaldības kopējās izmaksas sociālo pakalpojumu nodrošināšanai. Grozījumi nepieciešami, lai novērstu, vai mazinātu sociālo atstumtību, kā arī veicināt dzīves kvalitātes uzlabošanos mazaizsargātām iedzīvotāju grupām, nodrošinot pakalpojuma saņemšanu, vienlaikus efektīvi pārvaldot sociālo pakalpojumu saņemšanas nepieciešamību un budžeta izdevumus pakalpojumu samaksai.   2. *Pastāvošais tiesiskais regulējums, tā būtības skaidrojums un pastāvošā tiesiskā regulējuma nepilnību raksturojums* – Saistošie noteikumi izdoti saskaņā ar [Sociālo pakalpojumu un sociālās palīdzības likumu](https://likumi.lv/ta/id/68488-socialo-pakalpojumu-un-socialas-palidzibas-likums) un citiem normatīvajiem aktiem un ietver šiem normatīvajiem aktiem atbilstošu tiesisko regulējumu.   3. *Ja norādītās problēmas risināšanai nav tiesiskā regulējuma, tad skaidro, kādas sekas rada tiesiskā regulējuma neesamība* – Pastāvošs tiesiskais regulējums.   4. *iespējamo alternatīvu, kas neparedz tiesiskā regulējuma izstrādi, raksturojums, to ieviešanas trūkumi un priekšrocības* – Nav. |
| 1. Fiskālā ietekme uz pašvaldības budžetu | *Saistošo noteikumu īstenošanas fiskālās ietekmes prognoze uz pašvaldības budžetu* – Saistošo noteikumu grozījumos paredzēts, ka mainās samaksas kārtība aprūpes mājas pakalpojumam, t.i., klienta līdzmaksājumam no 10 % uz 25 % no pilnas samaksas par pakalpojumu. Mainīti arī nosacījumi pašvaldības finansēta pakalpojuma saņemšanai ilgstošas sociālās aprūpes un sociālās rehabilitācijas institūcijā pilngadīgām personām. Tādējādi saistošo noteikumu īstenošanas rezultātā nebūs būtiska ietekme uz pašvaldības budžetu, bet tiks samazināti pašvaldības izdevumi sociālo pakalpojumu apmaksai.   * + 1. *samazina vai palielina ieņēmumu daļu* – pašvaldības budžeta ieņēmumu daļa nemainās;     2. *samazina vai palielina izdevumu daļu* – pašvaldības budžeta izdevumu daļa tiek samazināta;     3. *ietekme uz citām pozīcijām budžeta ieņēmumu vai izdevumu daļā* – lai īstenotu saistošos noteikumus, nav jāsamazina finansējums citām pozīcijām.   1. *Informācija par nepieciešamajiem resursiem sakarā ar jaunu institūciju vai darba vietu veidošanu, esošo institūciju kompetences paplašināšanu, lai nodrošinātu saistošo noteikumu izpildi* – Nav nepieciešami resursi jaunu institūciju vai darba vietu veidošanai. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | * 1. *Sociālā ietekme* *– ietekme uz cilvēku dzīvesveidu, kultūru, labsajūtu, sabiedrību kopumā, kā arī ietekme uz konkrētām sabiedrības grupām, tai skaitā sociālās atstumtības riskam pakļautajām sabiedrības grupām personu ar invaliditāti vienlīdzīgām iespējām un tiesībām, uz dzimumu līdztiesību* – Sociālo pakalpojumu mērķis ir uz personas sociālo aprūpi vai sociālo rehabilitāciju vērstu pakalpojumu sniegšana un pašvaldības iedzīvotāju sociālo problēmu risināšanas pilnveidošana, veicinot iedzīvotāju sociālo funkcionēšanu.   2. *Ietekme uz vidi* – Šo saistošo noteikumu izpilde neietekmēs vidi.   3. *Ietekme uz iedzīvotāju veselību* – Saistošo noteikumu izpilde neietekmēs iedzīvotāju veselību.   4. *Ietekme uz uzņēmējdarbības vidi pašvaldības teritorijā* – Saistošo noteikumu izpilde neietekmē uzņēmējdarbības vidi pašvaldības teritorijā.   5. *Ietekme uz konkurenci* – Saistošo noteikumu izpilde neietekmē konkurenci. |
| 1. Ietekme uz administratīvajām procedūrām un to izmaksām | * 1. *Institūcija, kurā privātpersona var vērsties saistošo noteikumu piemērošanā* – Saistošo noteikumu piemērošanā personas var vērsties Kuldīgas novada pašvaldības aģentūrā “Sociālais dienests” (turpmāk – Sociālais dienests).   2. *Galvenie procedūras posmi un privātpersonām veicamās darbības, ko paredz saistošo noteikumu projekts, tai skaitā akcentē, kā piedāvātais regulējums maina līdzšinējo kārtību* – Saistošo noteikumu grozījumi maina līdzšinējo kārtību par iedzīvotāju līdzmaksājumu sociālo pakalpojumu saņemšanai. Tādēļ Sociālais dienests informēs iedzīvotājus, kuri saņem sociālos pakalpojumus un kuriem saistošo noteikumu spēkā stāšanās rezultātā būs izmaiņas.   Pieņemtie grozījumi neietekmē jaunus pakalpojumu saņēmējus, savukārt personām, kurām līdz grozījumu stāšanās spēkā brīdim piešķirts aprūpes mājās pakalpojums un pakalpojums ilgstošas sociālās aprūpes un sociālās rehabilitācijas institūcijā pilngadīgām personām, tiks veikta ienākumu izvērtēšana un gatavots lēmums par samaksas veikšanu vai atbrīvošanu no līdzmaksājuma.   * 1. *Paredzētās administratīvo procedūru izmaksas* – Ar šiem saistošajiem noteikumiem netiek paredzētas papildu administratīvo procedūru izmaksas. |
| 1. Ietekme uz pašvaldības funkcijām un cilvēkresursiem | * 1. *Pašvaldību funkcijas, kuru izpildei tiek izstrādāti šie saistošie noteikumi* – Saistošie noteikumi precizē sociālo pakalpojumu piemērošanas kārtību, bet neprasa papildu jaunu cilvēkresursu iesaisti pakalpojumu piešķiršanai vai nodrošināšanai.   2. *Pašvaldības cilvēkresursi, kas tiks iesaistīti saistošo noteikumu īstenošanā (tostarp, vai tiks uzlikti jauni pienākumi vai uzdevumi esošajiem darbiniekiem, veidotas jaunas darba vietas u.tml.)* – Saistošo noteikumu īstenošana neparedz papildu cilvēkresursu iesaisti, saistošo noteikumu īstenošanu turpinās administrēt Sociālais dienests. |
| 1. Informācija par izpildes nodrošināšanu | * 1. *Saistošo noteikumu izpildē iesaistītās institūcijas, tai skaitā, vai paredzēta jaunu institūciju izveide, esošo likvidācija vai reorganizācija* – Saistošo noteikumu izpildi turpinās Sociālais dienests, tādējādi nav nepieciešama jaunu institūciju izveide.   2. *Izpildes nodrošināšanai nepieciešamie resursi un to pamatotība* – Papildu resursi nav nepieciešami. |
| 1. Prasību un izmaksu samērīgums pret ieguvumiem, ko sniedz mērķa sasniegšana | *Vai saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai* – Ņemot vērā, ka pašvaldības autonomā funkcija ir  nodrošināt savas administratīvās teritorijas iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus, izpildot Sociālo pakalpojumu un sociālās palīdzības likumā noteiktās prasības, šie saistošie noteikumi ir piemēroti iecerētā mērķa sasniegšanas nodrošināšanai – veicināt personu sociālo funkcionēšanu, un paredz tikai to, kas ir nepieciešams norādītā mērķa sasniegšanai.   * 1. *Samērīguma tests:*      1. *vai pašvaldības izraudzītie līdzekļi ir piemēroti leģitīmā mērķa sasniegšanai* – ir piemēroti;      2. *vai nav saudzējošāku līdzekļu leģitīmā mērķa sasniegšanai* – līdzekļi ir atbilstoši mērķa sasniegšanai;      3. *vai pašvaldības rīcība ir atbilstoša* – ir atbilstoša. |
| 1. Izstrādes gaitā veiktās konsultācijas ar privātpersonām un institūcijām | * 1. *Sabiedrības pārstāvji (tostarp biedrības, nodibinājumi, apvienības u.tml.), ar kuriem notikušas konsultācijas saistošo noteikumu izstrādes procesā* – Nav notikušas.   2. *Izmantotais sabiedrības līdzdalības veids (lai atspoguļotu, kā pašvaldības ir centusies sasniegt mērķgrupu, kā arī noskaidrot pēc iespējas plašākas sabiedrības viedokli)* – Saistošo noteikumu projekts sabiedrības viedokļa noskaidrošanai tika publicēts pašvaldības tīmekļa vietnē internetā www.kuldigasnovads.lv divas nedēļas no \_\_\_.05.2024.   3. *Sabiedrības pārstāvju izteiktie priekšlikumi un iebildumi, norādot, kuri no tiem ņemti vērā* – Nav saņemti.   4. *Par saistošo noteikumu projektu saņemtie viedokļi pēc saistošo noteikumu projekta publicēšanas sabiedrības viedokļa noskaidrošanai, to apkopojums un izvērtējums (iesniedzēji, vērā ņemtie viedokļi, vērā neņemtie viedokļi, pamatojums)* – Nav saņemti.   5. *No institūcijām saņemtie viedokļi un atzinumi, to apkopojums un izvērtējums (vērā ņemtie viedokļi, vērā neņemtie viedokļi, pamatojums) – gan tādi, kas saņemti, pamatojoties uz normatīvajos aktos noteiktu pienākumu, gan lūgti pēc pašvaldības iniciatīvas, gan sniegti pēc institūcijas iniciatīvas* – Nav saņemti.   6. *Informācija par cita veida saziņu un konsultācijām, ja tādas bijušas* – Notikušas konsultācijas ar pašvaldības speciālistiem saistošo noteikumu izstrādes procesā. |